Institut d'Educació Secundària
Arnau Cadell

Seminari de Biologia i Geologia
Ciències per al món contemporani

1r de Batxillerat – curs 2012/13
Continguts i temporització

1r trimestre

1. Origen i evolució de l’Univers. Observació de l’Univers i teories sobre el seu origen i la seva estructura. Estructura i formació del sistema solar. Els exoplanetes. Exploració espacial. 
2. Origen de la vida sobre la Terra. Què és la vida. Teories sobre l’origen de la vida. Breu història de la vida a la Terra. Les idees evolutives. 
3. Els homínids: l’evolució humana. El procés d’hominització. Els principals fòssils d’homínids.  El procés d’humanització. 

2n trimestre

4. Salut i estils de vida. Qualitat i esperança de vida. Factors de risc. Tipus de malalties. Sanitat i nivell de desenvolupament.

5. Malalties infeccioses. Epidèmies. Exemples.  Vacunes i antibiòtics. 

6. Malalties no infeccioses: les malalties cardiovasculars, les malalties respiratòries, el càncer, la diabetis tipus I,  l’Alzheimer. 

3r trimestre
7. Diagnòstic i tractament: principals tècniques de diagnòstic. Tractament de les malalties. Tècniques de reproducció assistida. Aplicacions de la enginyeria genètica a la salut humana. 
8. Recursos naturals i sostenibilitat. La petjada ecològica i el desenvolupament sostenible. Recursos energètics. Energies renovables. Combustibles fòssils. L’energia nuclear.  La gestió de l’aigua. 
9. El canvi climàtic. Canvis climàtics d’èpoques anteriors. Canvi climàtic actual. L’efecte hivernacle: causes, impactes i riscos. Què podem fer-hi. 
Material

Tots els materials de l’assignatura es publicaran en el blog Biologia.Geologia.CMC al qual es pot accedir des de la pàgina web del centre (Blocs i enllaços) 

http://blocs.xtec.cat/arnaubiogeo/
Avaluació

Tindrà en compte els coneixements i també l’actitud i la regularitat en el treball de l’alumnat .

L’avaluació dels coneixements (90% de la nota final) es farà mitjançant  proves  periòdiques:

· Exercicis escrits fets a classe o a casa

· Preguntes orals a classe

· Dos exàmens  per a cadascun dels tres trimestres. 

L’avaluació de l’actitud i de la regularitat en el treball (10% de la nota final) tindrà en compte l’assistència, la puntualitat, el comportament a classe, el respecte pel material,  la realització dels deures i la regularitat en l’estudi. 

Nota final de l’assignatura: 

· La recuperació dels trimestres en què l’alumnat no hagi assolit el nivell suficient (qualificació inferior a 5) es farà mitjançant una prova escrita per a cadascun dels trimestres. Aquesta prova es farà a final de curs.

· La nota final de l’assignatura  a la convocatòria de  juny serà la mitjana de les notes dels tres trimestres o de les seves respectives recuperacions. 

· L’alumnat que no aprovi l’assignatura disposarà d’una prova extraordinària de recuperació de tota la matèria a la convocatòria de setembre. 
